Nyeste Skilderie af Kiøbenhavn, 1810-03-06
Nyeste Skilderie af Kjøbenhavn. 20 Rbs RasecSyvende Aargang. No. 43. Kjøbenhavn, trykt hos P. H. Höeckes Enke. Tirsdagen den 6 Martii, 1810. Obligationen eller de to Speculantere. (Fortsat.) Medens Blink underholdt sig med Budæus om Speculationer og med Rap om Obligationen, foregik der hjemme i hans Huus Ting, som han mindst drømte om. Han troede aldrig at det var mueligt midt i Kjøbenhavns By at føre et Pigebarn bort fra sin Faders Huus. Han pleiede ellers, hver Gang han horte tale om Bortførelser, at erklære dem for Digt og Bysnak, thi han meente, at sligt aldrig kunde finde Sted i en Stad, hvor Politie indretningerne vare saa ypperlige. Han blev derfor ogsaa ligesom forstenet, da hans Gaardskarl Mikkel, som han havde paalagt det vanskelige Kald at staae Skildvagt uden for Lovises Dør, bragte ham det uventede Budskab, at den skjønne Arrestant inde var undvegen fra sit Fængsel; man havde gjennemsøgt alle Stuer og Huller i hele Huset, uden at finde hende. Blink var færdig at løbe af sit Skind af Harme. "Hvorledes har Du da passet paa Din dumme Hund, spurgte han Mikkel i en Tone, som gik til Marv og Been. Mikkel. Som en Hund, Herre, men ikke som en dum Hund. Jeg vil være en Skjelm om jeg ikke passede paa som en Smed. Jngen Kat turde passere, uden at jeg strax raabte, hvem der, Saaledes stod jeg i tre samfulde Timer og fik hverken Tørt eller Vaadt. Da Klokken slog tolv kom Trine med Mad til Jomfruen. Men Herren kan troe det forenede for mine Øine og isnede ret i min Krop, da hun kom ud igjen og sagde, at Jomfru Lise var fløiteen. Blink (til Budæus). Her er ingen Tid at spilde. Jeg maa strax hjem og høre hvorledes det er fat. - Budæus. Obligationen, kjere Svigerfader, - Blink. Den kan vi tale siden om. - Budæus. Saasnart jeg er paaklædt skal jeg flux komme efter. Ak, denne Dag er ret bleven omvendt fra Fryd til Jammer! Ydmyge Tjener, kjere Svigerfader, ydmyge Tjener, Da Blink og Gaardskarlen vare gaaede skulde Budæus og Rap til at accordere om Prisepengenes Deling. Budæus meente, at han som Reder burde have den største Andeel, men Rap derimod troede, at han, som egentlig Caperfører, i det mindste kunde gjøre Fordring paa Halvdelen af Profiten. Efter en Pause sagde Budæus. Det gaaer herligt, Rap. Ret efter Ønske. - Rap. Det er godt nok, Hr. Budæus, men hvad jeg vilde sige og ikke lyve, hvad faaer jeg i Salarium og Honorarium, – Budæus. Kommer Du nu igjen med det Har jeg ikke lovet Dig en Douceur af 100 Rdlr. - Rap. Hr. Budæus, Hvor kan De være saa uchristelig? – Budæns. Hvad, Er det ikke nok for to tre Ærinder, – Rap. Ærinde er eet og Ærinde er et andet, Hr. Budaus. – Budæus. Hvor Du ikke har en eneste Skilling at resikere, – Rap. Forlad mig det – Hr. Budæus! Det er dog mig, der skal svare til Alt, udføre Alt. - Budæus. Hvormeget skal jeg da give Dig, Slughals Rap. Det mindste, jeg bør have, er den halve Sum. Det bliver nok saa omtrent 2250 Rdlr., naar man regner Rabatten til 500 Rdlr. Budæus (hidsig). Blodigel! Tyrk! Umenneske! Hvor kan Du gjøre saa ublu en Fordring? Rap. Ublu, Hr. Budæus, Synes De da, det er ublus – Budæus. Hvad er det da, Zigener, Drage, Hugorm. - Rap. Jkke saa hidsig, Hr. Budæus. Det skader min Tro Deres Sundhed. Husk paa De har et svagt Bryst. - Budæus. Nei hør kun til den Satan, 2250 Rdlr. for et Par Veie, og jeg skal ikke være hidsig! - Rap. - Veie er eet og Veie er et andet, Hr. Budæus. Veien til Hr. Blink fører maaskee til Raspehuset. - Budæus. Har jeg ikke udtrykkelig accorderet med Dig om at Du skal have 100 Rdlr. - Rap. Ja, Hr. Budæus. Budæus. Har Du ikke selv sagt, at Du var fuldkommen fornøiet med den Betaling. - Rap. Ja, Hr. Budæus. - Budæus. Hvorledes kan Du da nu være saa ublu, uchristelig og umenneskelig at fordre 2250 Rdlr. - Rap. Fordi jeg veed nu hvad jeg ikke vidste før, Hr. Budæus. Budæus. Hvad veed Du da nu, som Du ikke vidste før, Optrækker, – Rap. At Obligationen ikke er en Døit værd – at Elias Henningsen er gjort umyndig og driver omkring paa alle Drikke huse som en Prakker og Døgenikt. - Budæus (tager ham under Armen). Hør, lille Rap, Duer alt for hidsig. Du maa, reent ud at sige, ikke være saa hidsig. Hidsighed har voldt mig mangen en Plage i Verden. Vi kan jo tale koldsindig og ordentlig sammen. Jeg veed Du er en fornuftig Karl. Du kaster, reent ud at sige, ikke paa Nakken af 500 Rdlr. Gjør Du vel? – Rap. Jeg kan ikke, Hr. Budæus. - Budæus (afsides). Oden Kieltring, (høit). Jeg giver Dig 600 Rdlr. for Din Umage. - Rap. Kan ikke, Hr. Budæus. Budæus. Jeg giver Dig 700 Rdlr. Rap. Kan ikke, Hr. Budæus. - Budæus. Jeg giver Dig 800 Rdlr. - Rap. Kan ikke, Hr. Budæus. - Budæus (griber ham af Arrighed i Struben). Jeg giver Dig 900 Rdlr., Blodhund, Satan, Varulv Lad mig nu være i Fred. Rap. Jeg kan mæn ikke slaae en Skilling af, Hr. Budæus. De maa men lade andre leve med. Betænk, jeg er en fattig Mand. - Budæus, (holder den flade Haand for Panden, efter en Pause). Nu, lad saa være, Du skal - Du skal have 2250 Rdlr. Men kan Du nu ogsaa tie, Rap, – Rap. Det kan jeg. - Budæus. Og forrette Dit Ærinde tro og redelig? – Rap. Det kan De forlade Dem paa. - Budæus. Nu, saa gaa da, lille Rap! Vor Herre være med Dig. See nu Du kan faae Pengene udbetalte hos Hr. Blink. Naar det ikke kan være anderledes, saa giv ham 1000 Rdlr. Rabat – hører Du, naar det ikke kan være anderledes. Men siden maa Du, reent ud at sige, ikke komme mig med flere Ophævelser. – Rap. En Mand en Mand, et Ord et Ord. (Fortsættes.)